 Madaxweyne Axmed Siilanyo isagoo gudanaya xilka iyo masuuliyadda uu ummadda u hayo, ujeedada ugu muhiimsan ee ugu yeedhay masuuliyiinta Wasaaradda Waxbarashada iyo Tacliinta Sare waxa weeye si ay uga war bixiyaan, Madaxweynuhu uga helo xog dhammaystiran wixii sannadkan 2015-ka Wasaaraddooda u qabsoomay, wixii aan u qabsoomin, caqabadaha ka hor yimid iyo weliba qorshaha, hilaadda iyo hiigsiga ay leeyihiin sannadka 2016-ka. 